6. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ.Τ.3176 της 13 Ιουν./12 Ιουλ.1955 Περί απαγορεύσεως ατελούς εισαγωγής σχοινίων και εκ σιζάλ. Έχοντες υπ’ όψει την παράγρ.5 του άρθρ.7 του Ν.Δ.3092/54 “περί συμπληρώσεως και τροποποιήσεως διατάξεων των περί Τελωνειακού Δασμολογίου Νόμων και περί άλλων τινών διατάξεων, αποφασίζομεν: Απαγορεύεται η ατελής εισαγωγή σχοινίων Ναυτιλίας και Αλιείας εκ σιζάλ και μανίλλης διαμέτρου μέχρι 40 χιλιοστών (περιφερείας 5 ιντσών) δια τας ανάγκας πλοίων, ως κατασκευαζομένων υπό της εγχωρίου βιομηχανίας εις κατάλληλον ποιότητα και επαρκή ποσότητα προς κάλυψιν των σχετικών αναγκών. Η παρούσα δεν ισχύει δια τα υπό ξένην σημαίαν πλοία ως και τα υπό Ελληνικήν τοιαύτην τα εκτελούντα αποκλειστικώς πλόας εξωτερικού. Η υπ’ αριθ.Β.8496/31.12.54 ομοία ημών καταργείται. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. 